
GEITA



(Chini ya kifungu cha 130 (1) cha Sura ya287)

MKATABA huu umekubaliwa leo tarehe…………… ya Mwezi wa ..……………. 2007

KATI YA

 HALMASHAURI YA WILAYA YA GEITA ambavyo katika mkataba huu itaitwa (MMILIKI) kwa upande mmoja  

NA
Ndugu………………………………………………….. wa S.L.P……………., ambaye katika Mkataba huu ataitwa (MPANGAJI) kwa upande mwingine.
KWA KUWA MMILIKI ndio Mmiliki halali wa vyumba vya maduka vyote vilivyo eneo la soko kuu na katika maeneo yanayozunguka eneo la soko la mitumba  kwa madhumuni ya biashara.
KWA KUWA MMILIKI NA MPANGAJI wana nia na dhamira ya kuendelea na Mkataba wa Pango la chumba cha duka; 
KWA KUWA MMILIKI amehiari na kukubali kumruhusu MPANGAJI aendelee kupanga kwa mujibu wa masharti ya mkataba huu.
NA KWA KUWA Mpangaji anaelewa,kutambua na kukiri kuwa Chumba  Na……..…ambacho kipo eneo la soko kuu/Soko la Mitumba ni mali ya MMILIKI.
HIVYO BASI PANDE MBILI ZA MKATABA HUU ZINAKUBALIANA KAMA IFUATAVYO:-
A.KIPINDI CHA MKATABA
1. Kwamba,Mkataba huu ni wa kipindi cha miezi kumi na mbili(mwaka mmoja tu)  kuanzia leo tarehe 1 Januari, 2008 hadi tarehe 31Desemba 2009 na Mmiliki atakuwa na uhuru wa kumpangisha Mpangaji katika kipindi kingine kisichozidi miezi kumi na mbili kama atajiridhisha kuwa mpangaji hakusababisha matatizo yoyote katika mkataba huu.
2. Kwamba MMILIKI au MPANGAJI anaweza kusitisha au kukatisha Mkataba huu wakati wowote kabla ya kipindi cha mkataba kuisha kama patakuwa na sababu za msingi kufanya hivyo.
3. Kwamba, Mkataba huu utatekelezwa na pande zote mbili za mkataba kwa kila upande kutekeleza wajibu na majukumu yake kama yalivyo ainishwa katika mkataba huu.
B.KODI YA CHUMBA NA UTARATIBU WA KULIPA
4. Kwamba, Mpangaji atalipa kodi ya pango ya kiasi cha Shilingi Elfu Ishirini (20,000/=) kwa mwezi ambayo italipwa kwa mwaka kwa awamu mbili, kwa kupewa stakabadhi yenye nembo ya Halmashauri katika ofisi ya Mkurugenzi Mtendaji Halmashauri ya Wilaya ya Geita kitengo cha mapato. Malipo yatafanyika tarehe Mosi hadi tarehe 5 ya kila mwezi na kutolipa kwa wakati kutaambatana na adhabu ya asilimia 25 ya malipo ya mwezi mmoja.
5.  Endapo Mpangaji atakiuka masharti ya mkataba,mkataba utasitishwa na MMILIKI hatarejesha salio la kodi ya chumba kwa MPANGAJI kama fidia au marejesho ya kodi kwa kipindi cha mwaka  kilichosalia.
6. Kwamba MPANGAJI atawajibika  kulipia ushuru wa kibanda na adhabu kama atashindwa au kukataa kulipia  ushuru wa kibanda kwa mujibu wa kifungu cha nne (4) cha mkataba huu hapo juu.
C: UKARABATI, UJENZI, ULINZI, MATUMIZI NA UTUNZAJI WA CHUMBA
7. Kwamba, MPANGAJI atatoa taarifa kwa MMILIKI kuhusu ujenzi au ukarabati kwenye kibanda na kwamba ujenzi au ukarabati wa kibanda husika utagharimiwa na MMILIKI.Baada ya Mmiliki kufanya tathmini ya kina kuhusu gharama za ukarabati na namna ya kufidia anaweza kumruhusu Mpangaji kufanya ukarabati.
8. Kwamba MMILIKI atakuwa na haki ya kufunga kibanda kisitumike kwa shughuri za biashara kama mpangaji atashindwa kuheshimu masharti ya mkataba huu au itagundulika kuwa anatumia kibanda kwa biashara haramu au biashara yoyote inayokatazwa na sheria za nchi au za kimataifa.
9. Mpangaji atawajibika na utunzaji na usafi wa chumba alichopanga kwa muda wote wa Mkataba kwa kuzingatia Kanuni na Sheria za Afya na usafi wa Mazingira na atahakikisha kwamba anakabidhi chumba hicho kwa MMILIKI kikiwa katika hali nzuri kama alivyokodishiwa wakati wa kuanza Mkataba huu.
10. Kwa ajili ya kukagua malipo ya Kodi, Usafi wa chumba na hali ya majengo au chumba MMILIKI atakuwa na haki na wajibu wa kuingia katika chumba au Kibanda wakati wa saa za kazi kati ya saa 2.00 asubuhi na saa 10:00 jioni.
11. Endapo MPANGAJI atasababisha uharibifu wowote wa chumba au Kibanda kutokana na matumizi mabaya ya chumba hicho au kitendo chochote kilichofanywa na MPANGAJI na kusababisha Kibanda hicho kuharibika kwa namna yoyote ile:-
a) MMILIKI hatawajibika kulipa fidia yoyote kwa MPANGAJI.
b) MPANGAJI atawajibika kufanya marekebisho au ujenzi, au ukarabati au kulipa fidia, kama atakavyokubaliana au kuelekezwa na MMILIKI baada ya MMILIKI kufanya tathmini ya uharibifu na gharama za ujenzi au ukarabati.

12. Mmiliki anaweza akiona inafaa kuajiri wakala wa kukusanya ushuru wa vibanda hivyo Mpangaji atawajibika kumlipa wakala ushuru bila masharti yoyote.
13. Kwamba mabadiriko yoyote ya masharti ya mkataba yatahusisha pande mbili za mkataba huu
MASHARTI
14. MPANGAJI hana ruhusa, uwezo, au mamlaka ya kupangisha, kugawa, kuweka rehani au kurithisha chumba kwa mtu yeyote.  Endapo MPANGAJI hatakuwa na nia au uwezo wa kuendelea na biashara au Mkataba, kutokana na kukatisha mkataba au biashara, wakati mali au sehemu ya mali zake za biashara zikiwa katika chumba au kibanda cha biashara:
a. MPANGAJI atatoa taarifa ya maandishi kwa MMILIKI ndani ya kipindi cha mwezi mmoja kabla ya kuondoka katika Kibanda au chumba.
b. Mkataba utakuwa umekoma au umehitimishwa.
c. MPANGAJI hatauza, kugawa nafasi au chumba kwa mtu yeyote bila ridhaa au kibali cha MMILIKI.
d. Mkataba huu hautatumika au kutumiwa na mtu mwingine.
e. MPANGAJI atahakikisha amelipa kodi yote ya Kibanda anayodaiwa na MMILIKI.
f. MPANGAJI atahakikisha wakati wote kuwa namba ya usajili wa chumba haifutwi.
15. MMILIKI hatabughudhiwa au kusababisha usumbufu wowote kwa MPANGAJI endapo MPANGAJI anatii na kutekeleza masharti ya mkataba huu kwa muda wote wa mkataba huu.

16. MMILIKI hatawajibika na bill au malipo yoyote yatokanayo au kutumia maji, umeme na simu katika chumba cha biashara isipokuwa makubaliano ya kuweka au kutumia umeme, maji na simu katika Kibanda yatakuwa kati ya MPANGAJI binafsi na mamlaka husika.
17. MPANGAJI atalinda chumba na mali zake zote zilizo ndani ya Kibanda hicho kwa muda wote MMILIKI hatawajibika na suala lolote linalohusu madai au hasara itokanayo na ulinzi au utunzaji wa mali zilizo ndani ya Kibanda.

D.  KUKATISHA AU KUHITIMISHA MKATABA

18.
Mkataba huu unaweza kukatishwa au kuhitimishwa, endapo litajitokeza jambo lolote kati ya haya:

a. Kipindi cha mkataba kikiisha.

b. MPANGAJI au MMILIKI akikiuka masharti na makubaliano ya mkataba huu na hakuna makubaliano yoyote yaliyofikiwa au kufanyika kati ya MMILIKI na MPANGAJI kama jitihada za kufikia suluhu.

c. MPANGAJI akipangisha, kugawa, kuweka rehani, kuuza au kurithisha chumba kwa mtu yeyote.

d. MPANGAJI akishindwa kulipa kodi ya chumba kwa kipindi cha miezi mitatu mfululizo kwa sababu yoyote na hakutoa taarifa ya maombi kwa MMILIKI.

e. Utatokea uharibifu wowote wa chumba utakaosababishwa na kitendo chochote au sababu yoyote ambayo iko nje ya uwezo wa MMILIKI au MPANGAJI (i.e Force-majure).

f. MPANGAJI kwa hiari yake na kwa kuzingatia masharti na makubaliano ya mkataba huu ataamua kusitisha kupanga katika chumba.

g. MPANGAJI atafanya kitendo chochote kinachosababisha kero kwa umma, au wapangaji wenzake au kinachovunja sheria za nchi na malalamiko ya kero hizo yamewasilishwa kwa MMILIKI na MMILIKI amejitahidi kumtaka asimamishe kero hizo bila mafanikio.

E. UTATUZI WA MIGOGORO:
19.
Endapo utatokea mgogoro wowote kati ya MMILIKI na MPANGAJI kuhusu malipo ya Kodi, matumizi ya Kibanda, ukiukwaji wa Mkataba au jambo lolote linalohusu kibanda, MMILIKI na MPANGAJI watafanya majadiliano kabla ya kuchukua hatua za kisheria na endapo hakuna maafikiano yaliyofikiwa upande wowote ambao hauafiki unaweza kuchukua hatua za kisheria.

20.
Majadiliano yote yanayohusu mgogoro au chumba yatafanyika katika Ofisi ya Mkurugenzi Mtendaji na maafikiano au majadiliano yote pamoja na suluhu iliyofikiuwa yatakuwa katika maandishi.

F.  HITIMISHO:

 KWA USHUHUDA wa pande zote mbili makubaliano haya yatatekelezwa kwa kuzingatia sheria kuanzia leo tarehe kama inavyoonekana hapo juu.

Umesainiwa na kuwekwa mhuri na kutolewa Geita leo hii tarehe……………………………………………………………

KWA UPANDE WA MMLIKII:
Jina:
………………………………………..

Cheo:
Mwenyekiti wa Halmashauri

Sahihi:
…………………………………….….

Jina:
………………………………………..

Cheo:
Mkurugenzi Mtendaji

Sahihi:
………………………………………..

KWA UPANDE WA MPANGAJI:

Jina
……………………………………………….

Cheo:
……………………………………………….

Sahihi:
……………………………………………….

Na kushuhudiwa na:

Jina:
……………………………………………….

Sahihi:
……………………………………………….

Cheo:
……………………………………………….

Mbele yangu leo……………………………………..

Jina:   S.B.Singira
Cheo:  Mwanasheria Halmashauri ya Wilaya Geita 

Sahihi:   ……………………………………………………

